Diari Oficial de la Generalitat Valenciana


Sumari del DOGV 7801, del 09-06-2016 (2016/3634)

RESOLUCIÓ de 12 de maig de 2016, de la Presidència de la Generalitat, per la qual s'aprova la constitució de l'agrupació dels ajuntaments de Ráfol de Salem i Guadassèquies, per al sosteniment en comú del lloc de secretaria.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7801

Data del DOGV
:   09-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3634


Data del document
:   12-05-2016

Organisme emissor
:   Presidència de la Generalitat

Tipus de document
:   Resolució

Descriptors 

:   * Guadasséquies
    * Ráfol de Salem

RESOLUCIÓ de 12 de maig de 2016, de la Presidència de la Generalitat, per la qual s'aprova la constitució de l'agrupació dels ajuntaments de Ráfol de Salem i Guadassèquies, per al sosteniment en comú del lloc de secretaria. [2016/3634]  
L'Ajuntament de Ráfol de Salem, per mitjà d'acords plenaris adoptats en sessions realitzades el 29 d'abril i el 23 de desembre, ambdós inclosos de 2015, i l'Ajuntament de Guadassèquies, per mitjà d'acords plenaris adoptats en sessions realitzades el 9 de setembre i el 28 de desembre, també de 2015, van acordar, amb un informe previ de secretaria, amb el vot favorable de la majoria absoluta del nombre legal de membres de les corporacions, constituir una agrupació per al sosteniment en comú del lloc de secretaria.  
En les mateixes sessions plenàries es van aprovar els estatuts pels quals s'ha de regir l'agrupació.  
Els llocs de secretaria dels ajuntaments de Ráfol de Salem i de Guadasséquies actualment es troben vacants als efectes de concurs,  
  
Sotmesos els acords dels ajuntaments de Ráfol de Salem i de Guadasséquies a informació pública per mitjà d'anuncis en el Butlletí Oficial de la Província de València número 191, de 2 d'octubre de 2015, i número 187, de 28 de setembre de 2015, per espai de 30 dies, no s'han produït reclamacions, segons s'acredita en l'expedient.  
  
Sol·licitat el preceptiu informe a la Diputació Provincial de València, aquest ha sigut emés en sentit favorable, mitjançant un acord adoptat en sessió de data 16 de febrer de 2016.  
En virtut d'això, i fent ús de les competències atribuïdes per l'article 164.2 de la Llei 8/2010, de 23 de juny i l'article 10.6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Primer  
Aprovar la constitució de l'agrupació integrada pels ajuntaments de Ráfol de Salem i Guadasséquies, per al sosteniment en comú del lloc de secretaria.  
  
Segon  
Classificar el lloc de treball resultant de l'agrupació com a secretaria de classe tercera, reservat a funcionaris d'Administració local amb habilitació de caràcter nacional pertanyents a la subescala de secretaria intervenció.  
  
Contra aquesta resolució, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no es pot interposar recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Comunitat Valenciana.  
  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 12 de maig de 2016.- El president de la Generalitat, p. d. (R 12.02.2016, del president de la Generalitat de delegació d'atribucions; DOCV 17.02.2016), el secretari autonòmic de Presidència: Andreu Ferrer Bautista.